સ્વામીના માસિક અને કૂતરીવાળા નિવેદન પર મહિલાઓએ શું કહ્યું?\nસોશિયલ મીડિયા પર મહિલાઓ જ નહીં, પુરુષો પણ આ નિવેદનને વખોડી રહ્યાં છે. 

હાલમાં જ ગુજરાતના ભુજ શહેરમાં સ્થિત સ્વામીનારાયણ મંદિરના કૃષ્ણ સ્વરૂપ સ્વામીનો એક જૂનો વીડિયો સોશિયલ મીડિયા પર હાલમાં વાઇરલ થયો હતો.

સોશિયલ મીડિયા પર વાઇરલ થયેલા વીડિયોમાં કૃષ્ણ સ્વરૂપ સ્વામી કહી રહ્યા છે, "જો તમે એવી મહિલાના હાથનું બનાવેલું ભોજન ખાઓ જે માસિકધર્મમાં છે, તો તમે બીજા જનમ તમે બળદ બનશો." 

"જો કોઈ મહિલા માસિકધર્મ દરમિયાન રસોઈ કરે, તો આવનારા જનમમાં તે કૂતરી બનશે. તમને જે લાગે તે ભલે લાગે, પરંતુ આ નિયમ શાસ્ત્રોમાં લખેલા છે."

સ્વામીનારાયણ સંપ્રદાય સાથે સંલગ્ન સંસ્થાના નિવેદન પ્રમાણે કૃષ્ણ સ્વરૂપનો આ વીડિયો આશરે એક વર્ષ જૂનો છે, જે સહજાનંદ ગર્લ્સ કૉલેજ ઇન્સ્ટિટ્યૂટની ઘટના પછી વાઇરલ થયો છે.

સોશિયલ મીડિયા પર કેટલીક મહિલાઓનું કહેવું છે કે માસિક વિશે સામાન્ય પણે વાત થવી જોઈએ. તો કેટલીક મહિલાઓએ કૃષ્ણ સ્વરૂપ સ્વામીને જવાબ આપતા માસિક દરમિયાન તેઓ કેટલા બધા કામ કરે છે, એ અંગે પોસ્ટ કરી છે.

#IamKutri 

#IamKutri હેઠળ સ્ટૅન્ડ-અપ કૉમેડિયન પ્રીતિ દાસે એક વીડિયો શૅર કર્યો છે, જેમાં તેઓ કહી રહ્યાં છે: 

"દર મહિને મારું માસિક પૂરા સાત દિવસ ચાલે છે, કારણ કે મને યુટરસ ફાઇબ્રૉઇડની તકલીફ છે. ત્યારે હું પોતાના બાળક સાથે રમું છું, રસોઈ કરું છું, પતિ સાથે લડું છું, ગાડી ચલાવું છે અને કેટલાક કલાકો સુધી ઊભી રહીને વિદ્યાર્થીઓને ભણાવું છું."

"ગયા મહિને જ્યારે હું માસિકમાં હતી, ત્યારે મેં મારાં માતાના મૃતદેહને કાંધ આપી હતી અને મારા પિતા અને નાની બહેન સાથે સ્મશાનનું બધું કામ કર્યું હતું.""આ બધું કરું છું તો શું હું કૂતરી છું? તો ભગવાન મને દરેક જન્મમાં કૂતરી બનાવે." 

મહિલા મંચ સાથે જોડાયેલાં પ્રીતિ દાસે બી.બી.સી. ગુજરાતી સાથે વાતચીતમાં કહ્યું કે "અમે માસિકધર્મ વિશે ખુલીને સામાન્યપણે વાતચીત થાય, તે માટે જેટલાં પ્રયત્નો કરીએ છીએ."

"સ્વામીએ જે નિવેદન આપ્યું, તેનાથી અમારા પ્રયત્નોને આઘાત લાગે છે. આ પ્રકારના નિવેદન પિતૃસત્તાક વિચારસરણીને આગળ ધપાવે છે એટલું જ નથી, પરંતુ માસિકધર્મ અંગે સ્વચ્છતા અને સ્વાસ્થ્યને લઈને જે વાત થવી જોઈએ તેને પણ ધક્કો લાગે છે."

દાસે કહ્યું,"માસિકધર્મ એક પ્રાકૃતિક વસ્તુ છે. જે વિચારસણી છે કે માસિકધર્મ એ ગંદું છે, મહિલાઓએ એ સમયે રસોઈ ન કરવી જોઈએ કે રસોડામાં ન જવું જોઈએ અથવા બીજી વસ્તુઓ ન કરવી જોઈએ. આ પ્રકારની વાતો બંધ થવી જોઈએ. આ...\n\ntl;dr:
ભુજના સ્વામીનારાયણ મંદિરના એક સ્વામીના 'માસિકધર્મ દરમિયાન રસોઈ કરનારાં સ્ત્રી કૂતરી બનશે' નિવેદન સામે મહિલાઓમાં આક્રોશ ફાટી નીકળ્યો છે.